钦定古今图书集成/明伦汇编/氏族典/第269卷 > 王渊
## 钦定古今图书集成/明伦汇编/氏族典/第269卷 > 王渊

按《宋史王渊传》：“渊字几道，熙州人，后徙环州。应募击
夏国有功，权知巩州。宁远砦诸羌入寇，渊击破之，追
至邈州城，兼知临宗砦，坐法免。宣和五年，刘延庆讨
方腊，以渊为先锋。贼平，授阁门宣赞舍人，权京畿提举保甲。继从延庆攻契丹，战败为敌所获，已而逃归，
迁果州团练使。靖康元年，为真定府总管。金人攻汴”
京，范讷统勤王兵屯雍丘，以渊为先锋，寻以所部归
康王府。明年，张邦昌僭立康王，如济州。即位，以渊为
都统制。时群盗蜂起，提兵四出，所向皆捷，迁向德军
节度使。建炎三年二月，金人攻扬州，帝仓卒渡江，渊
与内侍康履从至镇江，命守姑苏。寻自平江赴行在，
拜签书枢密院事。先是，统制官苗傅自负世将，以渊
骤用，颇觖望。刘正彦尝招巨盗丁进，亦以赏薄怨渊。
而内侍康履颇用事，及渊入枢府，傅、正彦以其由宦
官荐，愈不平。俟渊入朝，伏兵杀之。赠少保，谥襄愍。子
倚。